किसानों का भारत बंद कल: जानिए क्या खुला क्या बंद, किन सेवाओं पर पड़ेगा सबसे ज्यादा असर
मोदी सरकार के तीन नए कृषि कानूनों के खिलाफ किसानों का प्रदर्शन जारी है। कई दौर की वार्ताएं बेनतीजा होने के बाद अब मंगलवार 8 दिसंबर को किसान संगठनों ने भारत बंद बुलाया है।
नई दिल्ली। मोदी सरकार के तीन नए कृषि कानूनों के खिलाफ किसानों का प्रदर्शन जारी है। कई दौर की वार्ताएं बेनतीजा होने के बाद अब मंगलवार 8 दिसंबर को किसान संगठनों ने भारत बंद बुलाया है। हालांकि किसान संगठनों और केंद्र सरकार के बीच 9 दिसंबर को एक बार फिर बातचीत होगी। लेकिन उससे पहले किसान संगठनों ने भारत बंद का ऐलान कर दिया है। किसान संगठनों के साथ ही कुछ राजनीतिक पार्टियों और व्यापारिक संगठनों ने भी इस बंद में शामिल होने का ऐलान कर दिया है। ऐसे में यदि आपने मंगलवार के लिए कुछ जरूरी काम छोड़ रखे हैं तो आपके लिए यह जानना जरूरी है कि 8 दिसंबर को क्या खुला रहेगा और क्या बंद रहेगा। इसके साथ ही वे कौन सी सेवाएं हैं जिन पर इस बंद के चलते व्यापक पैमाने पर असर पड़ेगा। 